Document ID: 32012D0065

A BIZOTTSÁG VÉGREHAJTÁSI HATÁROZATA
(2012. február 2.)
a Russian Maritime Register of Shippingnek a belvízi hajók tekintetében hajóosztályozó társaságként való elismeréséről
(az értesítés a C(2012) 429. számú dokumentummal történt)
(EGT-vonatkozású szöveg)
(2012/65/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről szóló, 2006. december 12-i 2006/87/EK európai parlamenti és tanácsi irányelvre (1) és különösen annak 10. cikke (1) bekezdésére, valamint VII. melléklete II. részére,
a belvízi áru- és személyszállításra vonatkozó nemzeti hajóvezetői bizonyítványok kölcsönös elismeréséről szóló, 1991. december 16-i 91/672/EGK tanácsi irányelv (2) 7. cikkében említett bizottsággal folytatott konzultációt követően,
mivel:
(1)
2009. február 25-i levelében Magyarország kérelmet nyújtott be a Bizottsághoz a Russian Maritime Register of Shippingnek (Российский морской регистр судоходства, a továbbiakban: RS) az irányelv értelmében vett hajóosztályozó társaságként való elismerésére vonatkozóan. Az RS-nek fiókirodája van Budapesten (Magyarország).
(2)
Magyarország a kérelemmel együtt benyújtotta az elismerési kritériumok teljesítésének igazolásához szükséges információkat és dokumentumokat.
(3)
A belvízi hajók műszaki követelményeiről az európai uniós tagállamok és a Rajnai Hajózási Központi Bizottság (a továbbiakban: CCNR) szakértőinek részvételével 2009 áprilisában megtartott közös ülésen egy meghallgatásra került sor, amelyen a magyar hatóságok és az RS előadták álláspontjukat.
(4)
A CCNR Titkárságával a 2006/87/EK irányelv VII. melléklete II. részének 4. pontjában foglaltak szerint konzultáltak.
(5)
A Bizottság értékelte, hogy az RS megfelel-e a 2006/87/EK irányelv VII. mellékletének I. részében előírt kritériumoknak, és arra a megállapításra jutott, hogy az RS teljesíti a feltételeket,
ELFOGADTA EZT A HATÁROZATOT:
1. cikk
Az RS hajóosztályozó társaságot a 2006/87/EK irányelv 10. cikke értelmében el kell ismerni.
2. cikk
Ennek a határozatnak a 2006/87/EK irányelv 1. cikkének (1) bekezdésében említett belvízi utakkal rendelkező tagállamok és a Russian Maritime Register of Shipping magyarországi fiókirodája (Március 15. tér 1., 1056 Budapest, Magyarország) a címzettje.
Kelt Brüsszelben, 2012. február 2-án.

Labels: 7
8
4
18